text: সকল মামলায় জামিন পেলেন মির্জা ফখরুল | জয় পরাজয়
  নিজস্ব প্রতিবেদক : মালিবাগ চৌধুরী পাড়ায় পেট্রোলবোমা নিক্ষেপে পুলিশ হত্যা মামলায় হাইকোর্ট থেকে জামিন পেলেন বিএনপির ভারপ্রাপ্ত মহাসচিব মির্জা ফখরুল ইসলাম আলমগীর।এক আবেদনের শুনানি শেষে বিচারপতি বোরহান উদ্দিন ও বিচারপতি কেএম কামরুল কাদেরের সমন্বয়ে গঠিত হাইকোর্ট বেঞ্চ সোমবার এ আদেশ দেন।আদালত থেকে বেরিয়ে অ্যাডভোকেট সগীর হোসেন লিওন বলেন, মির্জা ফখরুল ইসলাম আলমগীর তার বিরুদ্ধে দায়ের করা সকল মামলায় জামিন পেয়েছেন। এজন্য তার মুক্তিতে আর কোনো বাধা নেই।আদালতে মির্জা ফখরুলের পক্ষে শুনানি করেন অ্যাডভোকেট জয়নুল আবেদীন, সিনিয়র আইনজীবী ব্যারিস্টার মওদুদ আহমদ ও অ্যাডভোকেট সগির হোসেন লিওন। রাষ্ট্রপক্ষে ছিলেন ডেপুটি অ্যাটর্নি জেনারেল মো. সেলিম।